Kære forældre

I forbindelse med ansøgning om optagelse på Det Kongelige Teaters Balletskole bedes I indhente udtalelse fra barnets nuværende institution/skole. Nærmere beskrivelse af udtalelsens indhold fremgår af dokumenterne *Social og faglig udtalelse/Skoleparathedsvurdering*. Udtalelsen må gerne suppleres med en elevplan. Udtalelsen og dette samtykkeskema er en forudsætning for behandling af ønsket om optagelse på Det Kongelige Teaters Balletskole.

Dokumenterne sendes til balletoptagelse@kglteater.dk senest d. 1. april og elevens fuld navn skal fremgå af mailens emnefelt. Samtykkeskema og *Social og faglig udtalelse/Skoleparathedsvurdering* skal vedhæftes i to separate filer (ved spørgsmål kontakt Lena Hjarne tlf. 3369 67 01).

For ansøgere som ikke optages på Det Kongelige Teaters Balletskole er det gældende, at faglig udtalelse og eventuel elevplan destrueres inden for 3 måneder efter endt optagelsesprøve. Øvrige data, herunder balletfaglige vurderinger og fysiske data på ansøgeren opbevares i 4 år og vil indgå ved fornyet ansøgning om optagelse på Det Kongelige Teaters Balletskole. Data opbevares desuden i anonymiseret form i forbindelse med eventuelle analyser Det Kongelige Teaters Balletskole måtte foretage på ansøgningsgrundlaget.

SAMTYKKESKEMA

TIL UDVEKSLING AF FORTROLIGE OPLYSNINGER I FORBINDELSE MED:

Ansøgning om optagelse på Det Kongelige Teaters Balletskole

Jeg giver hermed samtykke til, at der udveksles oplysninger om mit barn mellem personer, der indgår i optagelsesprocessen på Det Kongelige Teaters Balletskole. Endvidere er jeg indforstået med, at Det Kongelige Teaters Balletskole kan kontakte den lærer/pædagog, som har udarbejdet ”Social og faglig udtalelse” på mit barn, såfremt balletskolen finder det relevant for vurderingen om optagelse på balletskolen.

Jeg giver desuden samtykke til at de oplysninger, der indsamles af Det Kongelige Teater, må opbevares og benyttes af teatret som ovenfor beskrevet.

Barnets fulde navn (blokbogstaver)

Barnets CPR.nr.

Forældremyndighed (sæt x) Fælles Mor Far Værge

 □ □ □ □

Dato, forældremyndighedsindehavers navn (blokbogstaver) og underskrift

Dato, forældremyndighedsindehavers navn (blokbogstaver) og underskrift